stanford-oval/wikipedia huggingface dataset:
KeePassXC

| --- | --- |


 מפתח:  KeePassXC Team
 גרסה אחרונה:  2.7.9 (19 ביוני 2024) 
 מערכת הפעלה:  חוצה-פלטפורמות
 נכתבה בשפות:  ++C
 סוג רישיון:  הרישיון הציבורי הכללי של גנו
 קוד מקור:  https://github.com/keepassxreboot/keepassxc 
 קטגוריה:  ניהול סיסמאות
 keepassxc.org
 
קיפס אקס סי (באנגלית: KeePassXC) הוא מנהל סיסמאות מבוסס קוד פתוח ונכתב בשפת C++.
הכלי מאפשר לאחסן סיסמאות של יישומים שונים ולייבא אותם בעת הצורך, נבנה באמצעות ספריות Qt5 וזמין להורדה במערכות הפעלה שונות כגון: Linux, Windows, Mac OSX.
הכלי פותח על ידי צוות פיתוח קהילתי ושוחרר בגרסה ראשונה בתאריך 2 במאי 2012.
ראו גם

סיסמה
קריפטוגרפיה
הערות שוליים

↑  The Project - KeePassXC, keepassxc.org
↑  KeePassXC Password Manager Overview
↑  Download - KeePassXC, keepassxc.org
↑  https://www.eff.org, Creating Strong Passwords, Surveillance Self-Defense, ‏2014-05-12 (באנגלית)
Just Because I'm a Woman

Just Because I'm a Woman (בעברית: רק בגלל שאני אישה) הוא אלבומה השני של הזמרת דולי פרטון, אשר הופץ ב-15 באפריל 1968 על ידי RCA ויקטור. האלבום הופק על ידי בוב פרגוסון. האלבום הגיע למקום ה-22 במצעד אלבומי הקאנטרי האמריקאי. שיר הנושא יצא כסינגל היחיד מהאלבום ב-27 במאי 1968 והגיע למקום ה-17 במצעד שירי הקאנטרי.
הצלחה מסחרית

האלבום הגיע למקום ה-22 בשיאו במצעד שירי הקאנטרי האמריקאי ונשאר במצעד במשך תשעה שבועות.
תוכן

שיר הנושא של האלבום הוא שיר פרובוקטיבי בו מדברת הזמרת על כך שבן זוגה מאשים אותה שהיא לא הגיעה למפגשים המיניים שלהם אף על פי שהוא אשם באותה מידה. מילות השיר היו נחשבות לנועזות באותה תקופה שכן בתקופה זו לא היה נהוג לשיר על דברים כאלה. פרטון אמרה כי שיר זה נכתב בהשראת בעלה ששאל אותה עם היא הייתה אם גברים אחרים לפניו. בנוסף באלבום ישנו שיר בשם "The Bridge" אשר גם היה נחשב לשנוי במחלוקת ובו מסופר על אישה שנכנסת להיריון לא מתכונן מגבר אך שהוא מגלה זו הוא נוטש אותה והיא כתוצאה מכך מתאבדת.
רשימת רצועות

| Just Because I'm a Woman> מס' | Just Because I'm a Woman> שם | Just Because I'm a Woman> משך | Just Because I'm a Woman>  | Just Because I'm a Woman>  | Just Because I'm a Woman>  | Just Because I'm a Woman>  | Just Because I'm a Woman>  | Just Because I'm a Woman>  | Just Because I'm a Woman>  |
| --- | --- | --- | --- | --- | --- | --- | --- | --- | --- |
| 1. | You're Gonna Be Sorry  | 2:16 |  |  |  |  |  |  |  |
| 2. | I Wish I Felt This Way At Home  | 2:29 |  |  |  |  |  |  |  |
| 3. | False Eyelashes  | 2:30 |  |  |  |  |  |  |  |
| 4. | I'll Oilwells Love You  | 2:16 |  |  |  |  |  |  |  |
| 5. | The Only Way Out (Is to Walk Over Me)  | 2:55 |  |  |  |  |  |  |  |
| 6. | Little Bit Slow to Catch On  | 2:19 |  |  |  |  |  |  |  |
| 7. | The Bridge  | 2:34 |  |  |  |  |  |  |  |
| 8. | Love and Learn  | 2:33 |  |  |  |  |  |  |  |
| 9. | I'm Running Out of Love  | 2:06 |  |  |  |  |  |  |  |
| 10. | Just Because I'm a Woman  | 3:04 |  |  |  |  |  |  |  |
| 11. | Baby Sister  | 2:39 |  |  |  |  |  |  |  |
| 12. | Try Being Lonely  | 2:42 |  |  |  |  |  |  |  |
| משך כולל: | משך כולל: | 30:28 |  |  |  |  |  |  |  |
מיקומי שיא

|   ‏‏‏  מצעדים ודירוגים (1968)> מדינה |   ‏‏‏  מצעדים ודירוגים (1968)> מצעד |   ‏‏‏  מצעדים ודירוגים (1968)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 22 |
הערות שוליים

↑  Just Because I'm a Woman by Dolly Parton (באנגלית אמריקאית), נבדק ב-2020-12-13
| --- | --- |
בקרת זהויות :  MusicBrainz release group: e7fd537f-b859-4e5c-9ea6-d9d767f07733
Blank Space

"Blank Space" (בעברית: "חָלָל רֵיק") הוא שיר מתוך 1989, אלבום האולפן החמישי של הזמרת-היוצרת האמריקאית טיילור סוויפט. השיר נכתב על ידי סוויפט, מקס מרטין ושלבאק, יצא לרדיו דרך ריפבליק רקורדס ב-10 בנובמבר 2014 כסינגל השני מהאלבום, אחרי "Shake It Off", והיה לרצועה השנייה באלבום. מבחינה מוזיקלית, "Blank Space" הוא שיר אלקטרופופ מינימליסטי עם מילות שמגחיכות את תפיסת התקשורת אודות סוויפט ומערכות היחסים שלה.
"Blank Space" זכה להצלחה ביקורתית ומסחרית, וכבש את המקום הראשון במצעד הבילבורד הוט 100 מהסינגל הקודם, "Shake It Off", מה שהפך את סוויפט לאישה הראשונה שהדיחה שיר של עצמה מהמקום הראשון. השיר הגיע למקום הראשון במצעדים גם בקנדה, בדרום אפריקה ובאוסטרליה. הוא נכלל ברשימות סוף שנה של כמה מבקרים, בהם השיר השני והשישי הטוב ביותר לפי "טיים מגזין" ו"רולינג סטון" בהתאמה. בסקר המבקרים השנתי של וילג' ווייס שפורסם בינואר 2015, הגיע השיר למקום השלישי.
הווידאו קליפ לשיר בוים על ידי ג'וזף קאהן וצולם במשך שלושה ימים. ההופעה הראשונה של סוויפט עם השיר התקיימה בטקס פרסי המוזיקה האמריקאית 2014 ב-27 באוקטובר 2014 בניו יורק. נכון למאי 2024 הגיע הקליפ למעלה מ-3.4 מיליארד צפיות ביוטיוב.
ביקורות

"Blank Space" זכה לשבחים ממבקרי מוזיקה, ששיבחו את איכות השיר ואת המילים הסאטיריות שלו. ב-"PopMatters" נכתב שהשיר הוא הטוב ביותר בקריירה של סוויפט ואחד השירים הטובים ביותר ב-2014, ושהוא מצליח ללכוד את המהות (מבחינה מוזיקלית) של שנת 1989. "הניו יורק טיימס" ציין אותו כשיר מטא-סיפורי חכם, והעיר שהשיר מבטא את סוויפט בשיאה. "לוס אנג'לס טיימס" שיבח את נושא השיר ואת המילים שלו.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-8 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט – מדורגות | 3 |  |
| טיים | 10 השירים הטובים ביותר (2014) | 9 |  |
| רולינג סטון | 50 השירים הטובים ביותר לשנת 2014 | 6 |  |
| רולינג סטון | כל 206 השירים של טיילור סוויפט, לפי דירוג | 8 |  |
| BuzzFeed | 167 השירים הטובים ביותר של טיילור סוויפט, לפי דירוג | 14 |  |
| NME | השירים הטובים ביותר של טיילור סוויפט, לפי דירוג | 3 |  |
| NPR | שירי הפופ האהובים ביותר בשנת 2014 על פי NPR | נכלל |  |
| Paste | 158 השירים הטובים ביותר של טיילור סוויפט, לפי דירוג | 2 |  |
| Uproxx | 50 השירים הטובים ביותר של טיילור סוויפט, מדורגים | 18 |  |
| Vulture | 179 השירים הטובים ביותר של טיילור סוויפט, לפי דירוג | 4 |  |
| בילבורד | 500 שירי הפופ של כל הזמנים | 161 |  |
הצלחה מסחרית

בארצות הברית כבש השיר את המקום הראשון במצעד השירים הדיגיטליים של בילבורד, עם מכירות של 155,000 עותקים בשבוע הראשון ליציאתו. השיר היה השיר השלישי מתוך 1989 שכבש את פסגת המצעד והתשיעי של סוויפט שעשה זאת. במצעד הבילבורד הוט 100 הגיע השיר למקום ה-18 בשבוע הראשון ליציאתו. בשבוע השלישי נמכר השיר ב-328,000 עותקים דיגיטליים, בעקבות יציאת הווידאו קליפ הנלווה אליו, וזינק למקום הראשון במצעד. השיר הפך את סוויפט לאישה הראשונה שהחליפה את עצמה במקום הראשון והעשירית מבין כלל האמנים. השיר היה השלישי של סוויפט שהגיע למקום הראשון במצעד וזה שנשאר בו במשך התקופה הארוכה ביותר – שבעה שבועות רצופים. בנוסף, השיר חתם את התקופה הארוכה ביותר בה המקום הראשון במצעד נתפס על ידי נשים, יחד עם "Shake It Off" ו-"All About That Bass" של מייגן טריינור. בשבוע החמישי ליציאתו הגיעה השיר למכירות של מיליון עותקים. נכון לינואר 2015 נמכר השיר ב-3 מיליון עותקים בארצות הברית.
"Blank Space" הגיע למקום הראשון במצעד האירופי ובמדינות נוספות – אוסטרליה, קנדה, פינלנד, סרביה ודרום אפריקה. בישראל הגיע השיר למקום הרביעי לפי מדיה פורסט ולמקום השלישי במצעד אחד אחד של גלגלצ.
וידאו קליפ

הווידאו קליפ המצורף לשיר בוים על ידי ג'וזף קאהן. סוויפט ניגשה אליו עם הרעיון לקליפ, ואמרה שהייתה מודעת היטב לבדיחות על כל חבריה לשעבר ועל כך שהיא כוללת אותם בשיריה. היא רצתה להתייחס לסטיגמה בצורה מהנה על ידי כך שתציג איך הייתה נראית לו היא הייתה נכונה. הווידאו צולם במשך שלושה ימים בשני אתרים שונים בלונג איילנד. רוב הסצנות צולמו בטירת אוהקה שבהנטינגטון, ניו יורק, והשאר באחוזת וולוורת. הקליפ שאב השראה מעבודותיו המוקדמות של סטיבן ספילברג והשראה חלקית מהסרט תפוז מכני. מושא האהבה של סוויפט בקליפ הוא הדוגמן שון אופריי. הקליפ דלף בטעות ליאהו ב-10 בנובמבר 2014, מה שהביא להוצאתו באופן רשמי בערוץ ה-Vevo של סוויפט באותו יום.
American Express Unstaged: Taylor Swift Experience היא אפליקציה שיצאה (בשיתוף American Express) יחד עם הקליפ לגוגל פליי ולאפסטור. היא כוללת צילומי 360° של הקליפ מחדרים שונים בטירה המאפשרים למשתמש בה לעקוב אחר גיבורי הקליפ – סוויפט ואופריי, או לחלופין לעזוב את הזוג ולחפש בחדרים ביצי פסחא.
הקליפ זכה לפופולריות גבוהה מאוד – ב-3 ביולי 2015 הגיע למיליארד צפיות ב-Vevo בזמן הקצר ביותר, וארבעה ימים לאחר מכן הגיע למיליארד צפיות ביוטיוב, בזמן השלישי הקצר ביותר לאחר השירים "גנגנם סטייל" ו-"See You Again".
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | 2× פלטינה | 60,000 |
| אוסטרליה (ARIA) | 14× פלטינה | 980,000 |
| איטליה (FIMI) | פלטינה | 30,000 |
| ארצות הברית (RIAA) | 8× פלטינה | 8,000,000 |
| ברזיל (Pro-Música Brasil) | 4× יהלום | 1,000,000 |
| גרמניה (BVMI) | פלטינה | 600,000 |
| דנמרק (IFPI Denmark) | פלטינה | 30,000 |
| הממלכה המאוחדת (BPI) | 3× פלטינה | 1,800,000 |
| יוון (IFPI Greece) | פלטינה | 2,000,000 |
| יפן (RIAJ) | זהב | 100,000 |
| מקסיקו (AMPROFON) | זהב | 30,000 |
| נורווגיה (IFPI Norge) | פלטינה | 10,000 |
| ניו זילנד (Recorded Music NZ) | 4× פלטינה | 60,000 |
| ספרד (PROMUSICAE) | פלטינה | 25,000 |
| פולין (ZPAV) | 4× פלטינה | 200,000 |
| פורטוגל (AFP) | 2× פלטינה | 40,000 |
| קנדה (Music Canada) | 4× פלטינה | 40,000 |
| שווייץ (IFPI Switzerland) | זהב | 15,000 |
סיכום
| בכל העולם | — | 15,020,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 10 בנובמבר 2014 | רדיו שירים קצביים | ביג משין • ריפבליק |  |
| ארצות הברית | 11 בנובמבר 2014 | רדיו להיטים עכשוויים | ביג משין • ריפבליק |  |
| ארצות הברית | 11 בנובמבר 2014 | רדיו עכשווי למבוגרים | ריפבליק |  |
| איטליה | 12 בדצמבר 2014 | רדיו איירפליי | יוניברסל |  |
| גרמניה | 2 בינואר 2015 | תקליטור | יוניברסל |  |
Blank Space (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 9 |  |
|  עולמי | בילבורד גלובל ללא ארצות הברית | 16 |  |
|  ארצות הברית | בילבורד הוט 100 | 12 |  |
|  ארצות הברית | מצעד שירי הסטרימינג | 8 |  |
|  ארצות הברית | מצעד השירים הדיגיטליים | 17 |  |
|  קנדה | קנדה הוט 100 | 11 |  |
Just Between You and Me

Just Between You and Me (בעברית: רק בינינו) הוא אלבומה השני של הזמרת דולי פרטון ואלבומו ה-12 של הזמר פורטר ווגונר. הוא הופץ ב-15 בינואר 1968 על ידי RCA ויקטור והופק על ידי בוב פרגוסון. האלבום הגיע למקום השישי במצעד תקליטי הקאנטרי.
מתוך האלבום יצא הסינגל
"The Last Thing on My Mind" אשר הגיע למקום השביעי במצעד שירי הקאנטרי האמריקאי.
הקלטה

האלבום הוקלט באולפני B של חברת RCA בנאשוויל, טנסי בין התאריכים 10–12 באוקטובר 1967.
הצלחה מסחרית

האלבום תחילה לא זכה להצלחה כאשר הגיע למקום ה-32 במצעד תקליטי הקאנטרי האמריקאי אך קצת פחות מחודשיים לאחר מכן הוא הצליח להגיע למקום השישי ושהה במצעד סך הכל 27 שבועות.
רשימת רצועות

| Just Between You and Me> מס' | Just Between You and Me> שם | Just Between You and Me> משך | Just Between You and Me>  | Just Between You and Me>  | Just Between You and Me>  | Just Between You and Me>  | Just Between You and Me>  | Just Between You and Me>  | Just Between You and Me>  |
| --- | --- | --- | --- | --- | --- | --- | --- | --- | --- |
| 1. | Because One of Us Was Wrong  | 2:06 |  |  |  |  |  |  |  |
| 2. | The Last Thing on My Mind  | 2:36 |  |  |  |  |  |  |  |
| 3. | Love Is Worth Living  | 2:40 |  |  |  |  |  |  |  |
| 4. | Just Between You and Me  | 2:20 |  |  |  |  |  |  |  |
| 5. | Mommie, Ain't That Daddy  | 3:13 |  |  |  |  |  |  |  |
| 6. | Four O Thirty Three  | 2:47 |  |  |  |  |  |  |  |
| 7. | Sorrow's Tearing Down the House (That Happiness Once Built)  | 2:25 |  |  |  |  |  |  |  |
| 8. | This Time Has Gotta Be Our Last Time  | 2:29 |  |  |  |  |  |  |  |
| 9. | Before I Met You  | 1:54 |  |  |  |  |  |  |  |
| 10. | Home Is Where the Hurt Is  | 2:14 |  |  |  |  |  |  |  |
| 11. | Two Sides to Every Story  | 2:20 |  |  |  |  |  |  |  |
| 12. | Put It Off Until Tomorrow  | 2:19 |  |  |  |  |  |  |  |
| משך כולל: | משך כולל: | 29:23 |  |  |  |  |  |  |  |
מיקומי שיא

|   ‏‏‏  מצעדים ודירוגים (1968)> מדינה |   ‏‏‏  מצעדים ודירוגים (1968)> מצעד |   ‏‏‏  מצעדים ודירוגים (1968)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 8 |
הערות שוליים

↑  Frank S. Mendez, You Can't Be Mexican, You Talk Just Like Me, The Kent State University Press, 2005, ISBN 978-1-61277-419-0
↑  Dolly Parton, Billboard
| --- | --- |
בקרת זהויות :  MusicBrainz release group: 4cb77c65-8837-3252-a798-0343dffb8876
Hemispheres

Hemispheres הוא אלבום האולפן השישי של להקת הרוק הקנדית, ראש אשר יצא לאור לראשונה בשנת 1978. האלבום כמו קודמו המשיך את הקו הפרוגרסיבי כתוצאה מהביקורות החיוביות שקיבל.
גם אלבום זה הוקלט בוויילס, אנגליה, ועבר תהליך מיקסינג באולפני טריידנט בלונדון. האלבום היה האחרון שהקליטה הלהקה באנגליה, לפני שובה למולדתה בקנדה.
רקע

מאז הצטרפותו ללהקה באלבום Fly by Night, המשיך המתופף ניל פירט לכתוב בנושאים כמו מדע בדיוני ופנטזיה. בדומה לאלבום 2112 משנת 1976, האלבום מורכב משני צדדים. בראשון שבהם נכללת יצירה ארוכה המחולקת לפרקים ("Cygnus X-1, Book II: Hemispheres"), והצד השני אשר כולל שירים קצרים וקלים יותר להאזנה ("Circumstances" ו-"The Trees").
הרצועה האחרונה באלבום, "La Villa Strangiato", יצירה בת 9 וחצי דקות, היא המנגינה האינסטרומנטלית הראשונה שראש אי פעם הוציאה לאור. לפי דבריו של פירט, הלהקה עבדה על הקטע הרבה יותר זמן מאשר האלבום Fly by Night כולו.
האלבום ממשיך את הצליל הפרוגרסיבי עם הביצועים ליצירות ארוכות, מקצבים מסובכים, משקלים א-סימטריים וסולואי גיטרה מסובכים. בסרט התיעודי על הלהקה, Rush: Beyond the Lighted Stage, חברי הלהקה הודו כי הלחץ שנעשה בעשיית האלבום, הוביל לעזיבתה ההדרגתית של הלהקה מיצירות ארוכות אל שירים קצרים יותר וקלים יותר לנגינה, אך עדיין בסגנון הפרוגרסיבי. החלטה זו מורגשת באלבום הבא של הלהקה Permanent Waves, אשר היה יותר נגיש. האלבום הזה, סימן את ההצלחה המסחרית של הלהקה שסללה את הדרך לאלבום שלאחר מכן, Moving Pictures.
לתקופה קצרה, Hemispheres היה זמין בגרסאות שונות של תקליטי ויניל ודיסקים שכיום נחשבים כפריטי אספנים.
הצלחה מסחרית

למרות שהאלבום היה הצלחה והפך להיות האלבום הרביעי של ראש להגיע למעמד אלבום זהב בארצות הברית, האלבום נמכר פחות מהאלבומים הקודמים. האלבום הגיע למקום 47 במצעד הבילבורד, מה שהופך אותו לאלבום האחרון של הלהקה שנכשל להגיע לעשרת הגדולים בבילבורד עד ל-Hold Your Fire משנת 1987.
האלבום לא הגיע למעמד אלבום פלטינה בארצות הברית עד 1993, כ-15 שנה לאחר יציאתו.
בסקרים

האלבום הגיע למקום ה-8 בסקר של מגזין הרולינג סטון, "10 אלבומי הפרוג האהובים עליך".
שירי האלבום > Cygnus X-1 Book Two: Hemispheres

יצירה זו שאורכה 18 דקות היא הפרק השני ביצירה "Cygnus X-1" שהייתה באלבום הקודם. בנקודה זו, החוקר אשר נשאב לחור השחור בפרק הקודם, הגיע לאולימפוס שם מתרחש ויכוח בין אפולו (המוח) לבין דיוניסוס (הלב). אפולו מנהיג את האנשים החושבים, ודיוניסוס מנהיג את האנשים בעלי הרגש. אפולו הראה לאנשים לבנות ערים, לגלות דברים חדשים במדע ובידע הכללי, אך דיוניסוס פיתה את האנשים לבוא אל היערות והראה להם אהבה, שהייתה חסרה בחברה של אפולו. זה גרם, לנטישתם של בני האדם את אפולו לדיוניסוס אך בעקבות חוסר שיקול הדעת, בא חורף וללא השכלה נותרו בני האדם חשופים לסכנה. לאחר מכן, הוויכוח בין האלים הפך לאסון כשהעולם חווה אסונות טבע קשים. החוקר מוצא את עצמו חשוף ומפוחד, ובוכה מבפנים. האלים אשר שמעו את הבכי, הגיעו לפשרה והחליטו כי החוקר יהיה סיגנס, אל האיזון. מבחינה מוזיקלית, גם פרק זה מחולק לחלקים:
פרלוד - כמו האוברטורה מהיצירה "2112", הפרלוד כולל קטעים שיישמעו לאורך היצירה.
אפולו: מביא החוכמה - אפולו מייצג את האונה השמאלית של המוח. אנשי אונת מוח זו הם הוגי דעות ומצטיינים בתחומים שונים. אפולו הוא אל השמש והאמנות במיתולוגיה היוונית.
דיוניסוס: מביא האהבה - דיוניסוס הוא אל היין והפוריות (מייצג את האונה הימנית של המוח). הוא אנושי יותר משאר האלים, והוא ההפך הקיצוני מאפולו. אנשי אונת מוח זו הם אנשים בעלי רגש.
ארמגדון: הקרב בין הלב למוח - בחלק זה, מתוארת מין מלחמה תנ"כית אך במקום, מתואר על שני האלים אשר מושכים את בני האדם לכיוונים שונים, דרך סדר וכאוס. הוויכוח בין הקלאסי לרומנטי מתמשך. הערוץ השמאלי בסטריאו מתחלף לימני לאחר אפקט דרמטי שנשמע לאחר שגדי לי שר את המילה 'hemispheres'.
סיגנס: מביא האיזון - האקורדים שמנוגנים בפרק הקודם (The Voyage), מנוגנים גם כאן. החוקר מבוהל מן הקרב ובוכה מבפנים. האלים שומעים את צערו לבסוף, מפסיקים להילחם, ומכתירים את החוקר לסיגנס, אל האיזון.
האונה - בחלק זה הזמר שר יחד עם גיטרה אקוסטית. בחלק זה, סיגנס קורא לאיחוד בין שתי האונות שייצרו אונה אחת.
שירי האלבום > Circumstances

בשיר זה, ניל פירט כותב שוב על תקופתו כמוזיקאי צעיר שטס מקנדה ללונדון כדי לקנות את עולמו. סגנון השיר נוטה יותר לסדנון ההארד רוק המוקדם שאפיין את יצירותיה הקודמות של הלהקה. בדומה ל-"The Trees" גם בשיר זה יש קטע בו הקלידים הם הכלי המרכזי יחד עם כלי ההקשה. השיר נוגן בהופעות הלהקה משנת 1978 עד תחילת 1979, אך בוצע שוב בהופעה בת 3 השעות של סיבוב ההופעות, Snakes & Arrows בשנת 2007.
שירי האלבום > The Trees

שיר זה כלול בהרבה מאלבומי האוסף והופעות של הלהקה, ידועה בעיקר היא הגרסה באלבום ההופעה, Exit... Stage Left בה מבוצע קטע פתיחה אינסטרומנטלי בשם "Broon's Bane". השיר מספר על סיפור דמיוני בו מתרחש קונפליקט בין עצי האלון, לבין עצי האדר.
שירי האלבום > La Villa Strangiato

היצירה האחרונה באלבום. זוהי היצירה האינסטרומנטלית הראשונה של הלהקה, ומשכה הוא 9 דקות ו-37 שניות. כותרת המשנה של היצירה היא "An Exercise in Self-Indulgence". ההשראה ליצירה הגיעה מחלום שחלם הגיטריסט אלכס לייפסן, והמוזיקה בעצם מתארת את ההתרחשויות בחלום. הפתיחה מבוצעת על גיטרה קלאסית אך בהופעות היא בוצעה על חשמלית. הקטע כולל סולו גיטרה מסובך המלווה בקלידים, בס ותופים. היצירה מחולקת לחלקים הבאים:
I: "Buenas Noches, Mein Froinds!" (0:00–0:26; 0:26)
II: "To sleep, perchance to dream..." (0:27–1:59; 1:32)
III: "Strangiato theme" (2:00–3:15; 1:15)
IV: "A Lerxst in Wonderland" (3:16–5:48; 2:32)
V: "Monsters!" (5:49–6:09; 0:20)
VI: "The Ghost of the Aragon" (6:10–6:44; 0:34)
VII: "Danforth and Pape" (6:45–7:25; 0:40)
VIII: "The Waltz of the Shreves" (7:26–7:51; 0:25)
IX: "Never turn your back on a Monster!" (7:52–8:02; 0:10)
X: "Monsters! (Reprise)" (8:03–8:16; 0:13)
XI: "Strangiato theme (Reprise)" (8:17–9:20; 1:03)
XII: "A Farewell to Things" (9:20–9:37; 0:17)
היצירה מבוצעת בהופעות הלהקה עד היום, וחלק מן הביצועים מופיעים באלבומים Exit... Stage Left ו-Rock in Rio. ניל פירט העיד כי הלהקה עבדה על היצירה הרבה יותר זמן מן העבודה על האלבום Fly by Night.
רשימת השירים

כל המילים נכתבו על ידי ניל פירט. כל השירים הולחנו על ידי גדי לי ואלכס לייפסן פרט ל-"La Villa Strangiato" שנכתב על ידי לי, לייפסן ופירט.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Cygnus X-1 Book II: Hemispheres I. Prelude - 0:00  II. Apollo (Bringer of Wisdom) – 4:29  III. Dionysus (Bringer of Love) – 6:59  IV. Armageddon (The Battle of Heart and Mind) – 09:05  V. Cygnus (Bringer of Balance) - 12:01  VI. The Sphere (A Kind of Dream) – 17:02 | 18:08 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 2. | Circumstances  | 3:42 |  |  |  |  |  |  |  |
| 3. | The Trees  | 4:46 |  |  |  |  |  |  |  |
| 4. | La Villa Strangiato (An Exercise in Self-Indulgence) I. Buenas Noches, Mein Froinds! - 0:00  II. To Sleep, Perchance to Dream... - 0:27  III. Strangiato Theme - 1:59  IV. A Lerxst in Wonderland - 3:15  V. Monsters! - 5:49  VI. The Ghost of the Aragon - 6:09  VII. Danforth and Pape - 6:45  VIII. The Waltz of the Shreves - 7:26  IX. Never Turn Your Back on a Monster! - 7:52  X. Monsters! (Reprise) - 8:02  XI. Strangiato Theme (Reprise) - 8:17  XII. A Farewell to Things - 9:20 | 9:35 |  |  |  |  |  |  |  |
קרדיטים

גדי לי - זמר, גיטרה בס, סינתסייזר אוברהיים, מינימוג, דוושות מוג טאורוס
אלכס לייפסן - גיטרה חשמלית ואקוסטית, גיטרה קלאסית, גיטרה סינתסייזר, דוושות מוג טאורוס
ניל פירט - תופים, גלוקנשפיל, פעמון עץ, טימפני, גונג, קאובל, קמפנה, פעמוני רוח, קסילופון
Heartbreaker (שיר של ג'סטין ביבר)

Heartbreaker (בעברית: שובר לבבות) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-7 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל הראשון מתוך אלבום האוסף.
השיר הצליח להגיע בשיאו אל המקום השלוש עשרה במצעד הבילבורד הוט 100, ובכך הפך לאחד משיריו המצליחים ביותר במצעד זה.
רקע וכתיבה

השיר נכתב על ידי ג'סטין ביבר, ברנדון גרין, טוני סולמות, חאווייר סמית' וטיילר ויליאמס והוא הופק על ידי טי-מינוס, מאייג'ור עלי, ביבר ושף טון. האודיו הרשמי של השיר הועלה ליוטיוב ב-10 באוקטובר 2013, ונכון לדצמבר 2019, מונה הצפיות שלו עומד על למעלה מ-50 מיליון צפיות.
בנוסף לכך, עלה השיר לרשת הזרמת המדיה ספוטיפיי בסמוך לצאתו כסינגל.
רשימת השמעה

הורדה דיגיטלית
Heartbreaker" - 4:22"
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 18 |  |
|  אוסטרליה | מצעד הסינגלים האוסטרלי | 30 |  |
|  איטליה | מצעד הסינגלים האיטלקי | 7 |  |
|  ארצות הברית | בילבורד הוט 100 | 13 |  |
|  גרמניה | GfK – טופ 100 | 32 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 5 |  |
|  הונגריה | Rádiós Top 40 | 12 |  |
|  הממלכה המאוחדת | מצעד הסינגלים הבריטי | 14 |  |
|  הממלכה המאוחדת | מצעד שירי ה-R&B | 3 |  |
|  ולוניה | אולטראטופ 40 | 15 |  |
|  יוון | IFPI Greece | 3 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 21 |  |
|  ספרד | PROMUSICAE | 4 |  |
|  סקוטלנד | מצעד הסינגלים הסקוטי | 21 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 8 |  |
|  צרפת | SNEP | 26 |  |
|  קנדה | קנדה הוט 100 | 15 |  |
|  שוודיה | סוורייטופליסטן | 47 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 באוקטובר 2013 | הורדה דיגיטלית | איילנד |  |
BusyBox

| --- | --- |


 מפתח:  Bruce Perens 
 מחזור חיים:  4 בנובמבר 1999 – הווה (24 שנים) 
 גרסה אחרונה:  1.36.1 (19 במאי 2023) 
 מערכת הפעלה:  מערכת הפעלה דמוית יוניקס 
 נכתבה בשפות:  C 
 סוג רישיון:  GPL-2.0 
 קוד מקור:  https://git.busybox.net/busybox 
 busybox.net
 
BusyBox היא תוכנית המספקת מספר כלים ופקודות יוניקס בקובץ הרצה אחד. היא יכולה לפעול בסביבות POSIX שונות ובהם לינוקס (כולל אנדרואיד,) FreeBSD, וכן ליבות אישיות למרות שרבים מכלי התוכנה מתאימים בבסיס לממשק המשתמש של ליבת לינוקס.
התוכנה נבנתה במיוחד עבור מערכות הפעלה המיועדות למערכות משובצות מחשב  מועטות משאבים. יוצרי התכנה הגדירו אותה כ"אולר השווייצרי של הלינוקס המיועד למערכות משובצות מחשב".
הקובץ הבודד של BusyBox מחליף כ-300 פקודות יוניקס נפוצות. התכנה מופצת באופן חופשי תחת תנאי GNU GPL. 
בסוף שנת 2007 התפרסמה התכנה בשל תביעות שהוגשו על ידי מפתחיה, בבתי משפט בארצות הברית, על הפרת תנאי הרישיון. תביעה זו הייתה התביעה הראשונה שהוגשה אי פעם בגין הפרת רישיון GNU GPL.
היסטוריה

התוכנית פותחה במקור על ידי ברוס פרנס בשנת 1995 והוכרזה לשימוש רשמי בשנת 1996.
מטרת הפיתוח המקורית הייתה להכניס מערכת הניתנת לאתחול על תקליטון בודד, שתהווה גם דיסק הצלה, וגם דיסק התקנה להפצת הלינוקס דביאן. מאז היא הפכה לתקן דה פקטו של סט כלי המשתמש, בהתקנים מוטמעי לינוקס, ותוכניות התקנה של הפצות לינוקס.
BusyBox תוחזקה על ידי אנריקה זנרדי, והתמקדה בצרכי תקליטון ההתקנה והאתחול של דביאן עד תחילת 1998, אז הוכנסה על ידי דייב קניאג' למיזם LRP. קניאג' יצר מספר תוספות, ויצר שינויים נוספים במבנה המערכת. כשפיתוח LRP הואט ב-1999 לקח אריק אנדרסן אחריות על המיזם והיה המתחזק הרשמי שלו עד מרץ 2006. במהלך שנים אלו שוק המערכות מוטמעות הלינקס צמח באופן משמעותי ו-BusyBox השתפרה בהתאם ונוספו לה פונקציות נוספות. רוב לנדלי היה המתחזק משנת 2005 למשך מספר שנים. דניס ולסנקו הוא המתחזק הנוכחי של המערכת החל ממאי 2012.
הערות שוליים

↑  https://market.android.com/details?id=stericson.busybox&hl=en
↑  https://play.google.com/store/apps/details?id=com.bitcubate.root.busybox.complete
↑  http://portsmon.freebsd.org/portoverview.py?category=sysutils&portname=busybox
↑  המקור לסלוגן: http://www.busybox.net/about.html
↑  רישיון BusyBox
↑  http://www.softwarefreedom.org/news/2007/sep/20/busybox/
↑  http://busybox.net/~landley/forensics.txt
1 2  ראו לדוגמה את הערך תקליטור אתחול
↑  http://www.busybox.net/about.html
ערך זה הוא קצרמרבנושא תוכנה. אתם מוזמנים לתרום לוויקיפדיה ו.